CELEX: 62009TJ0051
Language: hu
Date: 2010-07-07
Title: A Törvényszék (hetedik tanács) ítélete: 2010. július 7. # Európai Bizottság kontra Antiche Terre Soc. coop. rl Società Agricola Cooperativa. # Választottbírósági kikötés - Az európai energiatechnológiák ösztönzésére vonatkozó program (THERMIE) - Mezőgazdaságból és erdőgazdaságból származó biomassza égetése útján, innovatív eljárással villamos energiát előállító létesítmény Umbertidében (Olaszország) történő létrehozására vonatkozó projektről szóló szerződés - A szerződés teljesítési feltételeinek lényeges módosítása - Megszüntetés - A kifizetett összegek visszafizetése - Kamatok. # T-51/09. sz. ügy

A Törvényszék (hetedik tanács) 2010. július 7‑i ítélete – Bizottság kontra Antiche Terre
      (T‑51/09. sz. ügy)
      „Választottbírósági kikötés – Az európai energiatechnológiák ösztönzésére vonatkozó program (THERMIE) – Mezőgazdaságból és erdőgazdaságból származó biomassza égetése útján, innovatív eljárással villamos energiát előállító létesítmény
         Umbertidében (Olaszország) történő létrehozására vonatkozó projektről szóló szerződés – A szerződés teljesítési feltételeinek lényeges módosítása ‑ Megszüntetés – A kifizetett összegek visszafizetése – Kamatok”
      
      Eljárás – A Törvényszék előtt választottbírósági kikötés alapján történő keresetindítás (EK 238. cikk) (vö. 46., 50–60., 79–82., 85. pont)
      Tárgy
      
         
               A Bizottság által az EK 238. cikk címén indított, arra irányuló kereset, hogy a Törvényszék kötelezze az Antiche Terrét a
                  THERMIE program keretében 1996. december 23-án három társasággal, köztük az Antiche Terrével kötött BM/188/96. sz. szerződés
                  teljesítése során az Európai Közösség által kifizetett összegek visszafizetésére.
               
            Rendelkező rész
      1)         A Törvényszék az Antiche Terre Soc. coop. Sr. Società Agricola Cooperativát kötelezi 479 332,40 euró tőkeösszegnek 2004. január
         4‑től a tartozás teljes megfizetéséig a hatályos kamatlábak szerint számított olasz törvényes késedelmi kamatokkal növelt
         összegének megfizetésére, 461 979 eurós összeg levonásával, amelyet a Bizottság 2005. január 25‑én azon bankgarancia lehívása
         útján, amelynek kedvezményezettje volt, már visszatéríttetett.
      
      2)         A Törvényszék a keresetet ezt meghaladó részében elutasítja.
      3)         A Törvényszék az Antiche Terrét kötelezi a költségek viselésére.